**Szitakötő 2024-4 Tél**

**Téma: Áldott vagy átkozott?**

**Összeállította: Mgr. Gabriela Nagy**

**Osztály: VII.A**

**Tantárgy: Magyar nyelv**

Szigeti Zoltán, *Áldott vagy átkozott* című írása alapján a tanulók elsajátíthatják a különféle növényekről megszerzett ismereteket. A feladatok megoldása csoportmunkában, frontálisan, párban, valamint egyénileg is zajlik. A diákokkal a szövegértési kompetenciájukat fejlesztjük.

1. **Feladat-** Mielőtt belekezdenénk a szöveg tanulmányozásához, elsősorban fel szerettem volna mérni, mik azok az információk, amit már a diákok tudhatnak. A diákok csoportokat alkotnak, az alapján, hogy ki milyen növényt ábrázoló kártyácskát húz. A tanulók feladatlappal dolgoznak, 4 csoportba (élősködő, haszonnövény, vallási jelentőség, gyógynövény) kell besorolniuk a megadott növényeket (cédrus, olajfa, kakukkfű, sáfrány, sulyom stb.).
2. **Füllentős játék-** A tanulók párban dolgoznak. Kapnak 5 percet, hogy kidolgozzanak 2-2 igaz, hamis állítást a szöveg alapján, majd a következő 5 percben kikérdezik egymást a párok. Végül, ezeket az állításokat összeszedem a diákoktól, összegzem és felhasználom a következő feladatban.
3. **Igaz-hamis teszt-** Egyéni munka következik. Először mindenki elolvassa a szöveget, majd a diákok elé egy üres papírlapot helyezünk, a tanár pedig felolvassa az általuk kidolgozott állításokat. Egyénileg adnak válaszokat írásban, jó pontokért.
4. **Bingó-**  A gyerekek által ismert Bingo játékkal mélyítjük a megismert fogalmakat. Együtt összegyűjtjük a táblára a szavakat, kb. 20 szó, majd 3x3 táblázatba beírnak 9 általuk kiválasztott fogalmat. Kezdődhet a játék! További pontokat is gyűjthetnek a nyertesek.